- Hindi News
- National
- विद्याधाम के नंदी को घर के बुजुर्ग सदस्य की तरह दी अंतिम विदाई, पुष्पमाला चढ़ाई
विद्याधाम के नंदी को घर के बुजुर्ग सदस्य की तरह दी अंतिम विदाई, पुष्पमाला चढ़ाई
एरोड्रम रोड स्थित विद्याधाम में रविवार को शोक छाया था। जनवरी से लकवाग्रस्त श्याम नामक नंदी की शनिवार देर रात मौत हो गई। आश्रम के महामंडलेश्वर स्वामी चिन्मयानंद सरस्वती के सान्निध्य में गिरिजानंद सरस्वती, वेद वेदांग विद्यापीठ के 51 वेदपाठी बालकों ने सुबह से नंदी की पार्थिव देह को शिव महिम्न, गजेंद्र मोक्ष एवं गीता के 15वें अध्याय के पाठ सुनाने का क्रम शुरू किया, जो दोपहर तक चला। आश्रम की गोशाला के प्रभारी गोपाल मालू सहित अनेक श्रद्धालुओं ने पार्थिव देह पर पुष्पमाला अर्पित की। साथ ही आश्रम में अब तक हुए यज्ञों की भभूति, गंगा जल और कैलाश मानसरोवर के पवित्र जल से मंत्रों के बीच इस 25 वर्ष के बुजुर्ग को परिवार के सदस्य की तरह विदाई दी।
डेढ़ माह से चल रहा था उपचार
करीब डेढ़ माह से श्याम का लगातार उपचार चल रहा था। महू स्थित पशु चिकित्सा महाविद्यालय के प्राचार्य डॉ. आरके जैन सहित आश्रम गोशाला के सभी सदस्य और ट्रस्ट मंडल में शामिल समाजसेवी नियमित रूप से नंदी की देखभाल और चिकित्सा में जुटे हुए थे। सुबह विद्यापीठ के वेदपाठी बालकों ने पार्थिव देह के समक्ष मंत्रोच्चार और उसे अंतिम विदाई स्वरूप लाल वस्त्र समर्पित करने सहित सभी क्रियाएं पूरी की।
tgl_Latn sot_Latn hin_Deva hin_Deva hin_Deva hin_Deva hin_Deva